
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πρόσληψη προσωπικού κατ’ εξαίρεση από τις διατάξεις του Ν. 
1320/83 στο Υπουργείο Εθνικής Άμυνας. 1 

Παροχή της εγγύησης του Δημοσίου στο Ταμείο Παρακαταθη¬ 
κών και Δανείων για τη χορήγηση δανείου ποσού δρχ. 
2.000.000 σε 5 ημερήσιες και μη, επαρχιακές εφημερίδες 
και 1 περιοδικό. 2 

Έγκριση τροποποίησης και συμπλήρωσης της αριθ. 59205/ 
9.12.85 απόφασης του Υπουργείου Γεωργίας «περί εγκρί- 
σεως κανονισμού προμηθειών, μισθώσεων έργων του Οργανι¬ 
σμού Ενισχύσεως Ελαιόλαδου (Ο.Ε.Ε.)». 3 

Επέκταση ασφάλισης ανεργίας σ’ όλη τη χώρα. 4 

Χορήγηση επιδόματος Χριστουγέννων 1987 - Ν. έτους στους 
βοηθηματούχους των ΚΑΦ. 5 

Χορήγηση εφάπαξ οικονομικού βοηθήματος σε οικογένειες του 
Νομού Μαγνησίας, που στερήθηκαν τη στέγη τους από τις 
πλημμύρες της 4 και 5.11.86.. 6 

Αύξηση συντάξεων του Ταμείου Επικουρικής Ασφαλίσεως Εκ¬ 
προσώπων και υπαλλήλων Εργατικών Επαγγελματικών Ορ¬ 
γανώσεων. 7 

Αύξηση των συντάξεων που καταβάλλει το Ταμείο Επικουρικής 
Ασφαλίσεως Εργατ/τών Δομικών και Ξυλουργικών Εργα¬ 
σιών. 8 

Σίτιση φοιτητών Α.Ε.1. 9 

Διαπίστωση ανάγκης φύλαξης των Μουσείων και Αρχαιολογι¬ 
κών Χώρων του Κράτους και έγκριση πρόσληψης και απα¬ 
σχόλησης του απαραίτητου προσωπικού στο Υπ. Πολιτι¬ 
σμού.10 

Σύσταση ίδιου νομικού προσώπου στο Δήμο Καλαβρύτων με το 
όνομα ΚΑΠΗ Καλαβρύτων.11 

Τροποποίηση και συμπλήρωση μερικών διατάξεων των άρθρων 
1 και 2 της απόφασης αριθμ. 22867/1973 της Ολομέλειας 
του Ελεγκτικού Συνεδρίου, «περί κανονισμού του τύπου των 
ετησίων λογαριασμών των Προξενικών υπολόγων και των 


επισυναπτέων δικαιολογητικών».12 

Τροποποίηση και συμπλήρωση του Κανονισμού Ασφαλίσεως 
Προσωπικού της Δημόσιας Επιχείρησης Ηλεκτρισμού. ... 13 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


(!) 

Πρόσληψη προσωπικού κατ’ εξαίρεση από τις διατάξεις του Ν. 

1320/83 στο Υπουργείο Εθνικής Άμυνας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΘΝ. ΑΜΥΝΑΣ 

Έχοντας υπόψη: 

α. Τη διάταξη της παραγρ. 4 (εδαφ. ιγ) του άρθρου 1 του Νόμου 
3120/1983 «Πρόσληψη στο Δημόσιο Τομέα και άλλες διατάξεις». 

β. Την επίτακτη ανάγκη για την πλήρωση κενών οργανικών θέ¬ 
σεων του γενικού Επιτελείου Ναυτικού. 

γ. Τις διατάξεις του άρθρου 27 του ν. 1735/87 (ΦΕΚ 195/ 
11.11.87 τ. Α), αποφασίζουμε: 

2. Εξαιρούμε από τη διαδικασία πρόσληψης προσωπικού στο Δη- 
μόσιρ Τομέα που προβλέπεται από τις διατάξεις του Ν. 1320/83 
μιας (1) θέσης κατηγορίας ΠΕ Κλάδου Μηχ. - Ηλεκτρολόγων και 
μιας (1) θέσης κατηγορίας ΠΕ του Κλάδου Ναυπηγών του Υπουρ¬ 
γείου Εθνικής Άμυνας. 

3. Η απόφαση αυτή να δημοσιευθεί στην εφημερίδα της Κυβερνή- 
σεως. 

Αθήνα, 4 Δεκεμβρίου 1987 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΑΝΤ. ΚΥΒ/ΣΗΣ ΥΠ. ΕΘΝΙΚΗΣ ΑΜΥΝΑΣ 

ΑΠ. ΚΑΚΛΑΜΑΝΗΣ ΓΙΑΝ. ΧΑΡΑΛΑΜΠΟΠΟΥΛΟΣ 

- ♦- 

Αριθ. 113322/3758 (2) 

Παροχή της εγγύησης του Δημοσίου στο Ταμείο Παρακαταθηκών 

και Δανείων για τη χορήγηση δανείου ποσού δρχ. 2.000.000 σε 

5 ημερήσιες και μη, επαρχιακές εφημερίδες και 1 περιοδικό. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945, 9/1967 και της παρ. 2 
του άρθρου 8 του Ν. 1266/82. 

2. Τα έγγραφα του Υπουργείου Προεδρίας της Κυβέρνησης 
αριθμ. 2991/Η/626/3.2.87 και 8080/Η2/1642/24.3.87 σχε¬ 
τικά με την εισήγηση για έγκριση δανειοδότησης του επαρχιακού τύ¬ 
που μέχρι συνολικού ποσού δρχ. 220.000.000. 

3. Τα έγγραφα της Δ/νσης Νομισματικής Πολιτικής και Τραπε¬ 
ζικών Εργασιών αριθμ. 383/26.2.87 και 701/2.4.87 μετά οποία 
επιτρέπεται η χρηματοδότηση του επαρχιακού τύπου ημερησίου και 
μη (εκτός των ημερησίων πολιτικών εφημερίδων Αθηνών - Θεσ/ 
νίκης) σύμφωνα με τους όρους που αναφέρονται στην απόφαση της 
Επιτροπής Νομισματικών και Πιστωτικών Θεμάτων αριθμ. 230/ 
13/29.3.85, εφόσον πραγματοποιηθεί μέσα στα πλαίσια του εγκε¬ 
κριμένου χρηματοδοτικού προγράμματος του Ταμείου Παρακατα- 

θηκών και Δανείων έτους 1987 (Π.Δ./ΤΕ αριθμ. 943/3.2.87). 

4. Το απόσπασμα πρακτικών της 2138/26.11.87 συνεδρίασης 
του Δ.Σ. του Ταμείου Παρακαταθηκών και Δανείων κατά την οποία: 

α) Εγκρίθηκε η δανειοδότηση των κατωτέρω ημερησίων και μη 
επαρχιακών εφημερίδων και ενός περιοδικού με τα έναντι αυτών 


αναγραφόμενα ποσά: 

1) Εθνική Φωνή (ημερησία Χανιών) δρχ. 500.000 

2) Ταχυδρόμος (Εβδομαδιαία Σπάρτης) δρχ. 300.000 

3) Τουριστική - Ταξιδιωτική (Ιδνθήμερη Αθήνας) 

δρχ. 300.000 

4) Αρχείο Νομολογίας (μηνιαίο Περιοδικό Αθήνας) 

δρχ. 300.000 

5) Παρατηρητής (Εβδομαδιαία Πύργου) δρχ. 300.000 


6) Μακεδονικός λόγος(Εβδομαδιαία Καστοριάς) δρχ. 300.000 
και β) Καθορίστηκαν οι όροι και οι προϋποθέσεις της σύναψης και 
εξυπηρέτησης των ανωτέρω δανείων. 

5. Τα έγγραφα του Υπουργείου Προεδρίας (Γενική Γραμματεία 
Τύπου και Πληροφοριών) αριθμ. 27256/Η2/5960/14.10.87, 
28119/Η2/6126/21.10.87, 28116/Η2/6127/21.10.87, 
28115/Η2/6128/21.10.87, 28344/Η2/6220/23.10.87, και 
28695/Η2/6294/29.10.87, με τα οποία προτείνεται η ανωτέρω 
δανειοδότηση. 

6. Το έγργαφο του Ταμείου Παρακαταθηκών και Δανείων αριθμ. 
80943/2.12.87 με το οποίο ζητά την εγγύηση του Δημοσίου για 
την συνομολόγηση των εν λόγω δανείων. 

7. Την κοινή απόφαση του Πρωθυπουργού και Υπουργού Οικονο¬ 
μικών αριθμ. 2389/13.2.87 για «ανάθεση αρμοδιοτήτων» στον 
Υφυπουργό Οικονομικών Σπ. Καλούδη, αποφασίζουμε: 

Παρέχουμε την εγγύηση του Δημοσίου στο Ταμείο Παρακαταθηκών 
και Δανείων, για χορήγηση δανείου μέχρι συνολικού ποσού δραχμών 
δύο εκατομμυρίων (2.000.000) στις αναφερόμενες στο σκεπτικό 
της απόφασης αυτής ημερήσιες και μη επαρχιακές εφημερίδες κα¬ 
θώς και σ’ ένα (1) περιοδικό με τα έναντι αυτών αναγραφόμενα 
ποσά. 

Η παρεχόμενη εγγύηση καλύπτει την εμπρόθεσμη εξυπηρέτηση 
των ανωτέρω δάνειων κατά κεφάλαιο, τόκους κ.λπ. έξοδα. Η χορή¬ 
γηση και η εξυπηρέτηση των δανείων θα γίνει σύμφωνα με τους 
όρους που αναφέρονται στα έγγραφα της Δ/νσης Νομισματικής Πο¬ 
λιτικής και Τραπεζικών Εργασιών αριθμ, 383/26.2.87 και 701/ 
2.4.87 και την απόφαση του Διοικητικού Συμβουλίου του Ταμείου 
Παρακαταθηκών και Δανείων αριθμ. 3138/26.11.87. 

Αναφορικά με τον τρόπο και τις προϋποθέσεις της ισχύος της εγ¬ 
γύησης του Δημοσίου, που παρέχεται με την απόφαση αυτή, θα'ισχύ- 
σουν τα γενικώς εφαρμοζόμενα από το Δημόσιο για τις εγγυήσεις 
που δίνει στο Τ.Π. και Δανείων προς συνομολόγηση δανείων. 

Το Ταμ. Παρακαταθηκών και Δανείων παρακαλείται να μας στεί¬ 
λει επίσημα έγγραφα χωριστά για κάθε σύμβαση δανειοδότησης και 
μας γνωρίσει την ανάληψη των δανείων από τους δικαιούχους. 

Καθορίζουμε προμήθεια υπέρ του Δημοσίου για την παρεχόμενη 
εγγύηση του ποσοστό 0,50% ετησίως, η οποία θα εισπράττεται και 
θα αποδίδεται από το Τ.Π. και Δανείων σ’ αυτό, σύμφωνα με τα έγ¬ 
γραφά μας αριθμ. 98346/2944/8.8.79, 98348/2945/8.8.79 
και 121455/1786/6.11.79. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 7 Δεκεμβρίου 1987 

Ο ΥΦΥΠΟΥΡΓΟΣ 

ΣΠ. ΚΑΛΟ ΥΛΗΣ 
-+- 

ΑριΟ. 48873 (3) 

Έγκριση τροποποίησης και συμπλήρωσης της αριθ. 59205/ 
9.12.85 απόφασης μας «περί εγκρίσεως κανονισμού προμη¬ 
θειών, μισθώσεων έργων του Οργανισμού Ενισχύσεως Ελαιόλα¬ 
δου (Ο.Ε.Ε.)». 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Των άρθρων 5 και 17 του ΠΔ 222/85 «περί Συστάσεως Ορ¬ 
γανισμού Ενισχύσεως Ελαιολάδου (ΦΕΚ 83/α/9.5.85). 

β) Των άρθρων 4 και 26 της αριθ. 59205/9.12.85 αποφάσεώς 


μας «περί εγκρίσεως Κανονισμού Προμηθειών, Μισθώσεων έργων 
του Οργανισμού Ενισχύσεως Ελαιολάδου (Ο.Ε.Ε.) (ΦΕΚ 836/Β/ 
31.12.85). 

<2. Τις αριθ. 44/14.9.87 και 47/15.10.87 αποφάσεις του Διοι¬ 
κητικού Συμβουλίου του Ο.Ε.Ε., με τις οποίες προτείνονται τροπο¬ 
ποιήσεις και συμπληρώσεις των άρθρων 1, 4, 5, 7, 8, 15, 18, 20 
και 24 του Κανονισμού Προμηθειών - Μισθώσεων Έργων του 
Ο.Ε.Ε. που έχει εγκριθεί με την παραπάνω απόφασή μας, αποφασί¬ 
ζουμε: 

1. Εγκρίνουμε την τροποποίηση και συμπλήρωση των άρθρων 4, 
5, 7, 8, 18 και 20 της αριθ. 59205/9.12.85 αποφάσεώς μας «περί 
Κανονισμού Προμηθειών - Μισθώσεων έργων του Ο.Ε.Ε.» όπως 
παρακάτω: 

Άρθρο 4 

α) Το υπό της παρ. Ιβ χρηματικό όριο των 2.000.000 δρχ, αυξά¬ 
νουμε σε 5.000.000. 

β) Στην παρ. I προστίθεται περίπτωση γ) που έχει ως εξής: «Για 
τις προμήθειες που περιλαμβάνονται στο ετήσιο ενιαίο Πρόγραμμα 
Προμηθειών του Ο.Ε.Ε. και εγκρίνονται από το Δ.Σ. του Οργανι¬ 
σμού, δε απαιτείται εκ νέου έγκριση για τη διανέργειά τους». 

Άρθρο 5 

Οι Παράγραφοι 2 και 3 αντικατίστανται ως εξής: 

«2. Οι επιτροπές της παρ. I είναι τριμελείς και αποτελούνται από 
υπαλλήλους του Ο.Ε.Ε. που ορίζονται με τους αναπληρωτές τους με 
απόφαση του Προέδρου του Διοικητικού Συμβουλίου. Τα μέλη των 
επιτροπών είναι μόνιμα και ορίζονται για χρονικό διάστημα μέχρι 
ένα χρόνο». 

«3. Τα ειδικότερα καθήκοντα και υποχρεώσεις των μελών των 
επιτροπών, καθώς και άλλη λεπτομέρεια για την τήρηση τυΐν πρα¬ 
κτικών διεξαγωγής των προμηθειών και τη λειτουργία των επιτρο¬ 
πών, πέρα των όσων προβλέπονται από τις διατάξεις αυτού του κα¬ 
νονισμού, καθορίζονται με απόφαση του Διοικητικού Συμβουλίου του 
Ο.Ε.Ε.». 

Άρθρο 7 

α) Το πρώτο εδάφιο της παρ. Ιγ. αντικαθίσταται ως εξής: 

Προμήθειες για τις οποίες ο διαγωνισμός που έγινε απέβει άγονο 
ή το αποτέλεσμα κρίθηκε ασύμφορο και τυχόν επανάληψη του δια¬ 
γωνισμού κρίνεται ότι δεν θα αποδόσει. 

β) Στην παρ. 1 προστίθενται περιπτώσεις στ, ζ και η που έχουν ως 

εξής: 

στ) Προμήθειες ειδών για τα οποία απαιτείται ομοιομορφία ή συμ¬ 
βατότητα με αγορασθέντα και χρησιμοποιούμενα από τον Ο.Ε.Ε. 
είδη. 

ζ) Προμήθειες των οποίων η συνολική ετήσια δαπάνη δεν υπερ¬ 
βαίνει τις 200.000 δρχ. 

η) Παροχή υπηρεσιών για διαφημίσεις, ασφάλιση αυτοκινήτων, 
φιλοξενία, Δημόσιες Σχέσιες, καθώς και δαπάνες για οργάνωση σε¬ 
μιναρίων και εκπαίδευση προσωπικού. 

γ) Προστίθεται παράγραφος 3 που έχει ως εξής: 

Για τις περιπτώσεις β και η της παραγράφου I το αρμόδιο όργανο 
του Ο.Ε.Ε. αποφασίζει για την απευθείας ανάθεση χωρίς να γίνει 
αναγκαία η σύνταξη πρακτικού της επιτροπής. 

Άρθρο 8 

Η παρ. 2 αντικαθίσταται ως εξής: 

«2. Αντί διακήρυξης απευθύνεται πρόσκληση, σε όλους τους γνω¬ 
στούς προμηθευτές που μπορούν να προσφέρουν, των οποίων ο ελά¬ 
χιστου αριθμός είναι πέντε (5) ή στην περίπτωση έλλειψης όχι μικρό¬ 
τερος των δύο (2), της οποίας το περιεχόμενο περιλαμβάνει τα στοι¬ 
χεία των εδαφίων της παραγρ. 1 του άρθρου 10 αυτού του κανονι¬ 
σμού που κρίνονται απαραίτητα για την συγκεκριμένη προμή¬ 
θεια». 

Άρθρο 18 

Το πρώτο εδάφιο της παραγρ. I αντικαθίσταται ως εξής: 

«1. Για όλες τις προμήθειες υπογράφεται σύμβαση ή παραγγελία 

το περιεχόμενο των οποίων καθορίζεται από το Γραφείο Νομικών 
Υποθέσεων». Σε περίπτωση που γίνεται άμεση παράδοση και παρα¬ 
λαβή του από προμήθεια είδους, σύμφωνα με τους όρους και προδια,· 
γραφές που ζητά ο Ο.Ε.Ε. από τους προμηθευτές, δεν είναι απαραί¬ 
τητη η υπογραφή σύμβασης ή παραγγελίας. 

Άρθρο 20 

Αντικαθίσταται ως εξής: 

«1. Προμήθειες των οποίων η ετήσια δαπάνη δεν υπερβαίνει τις 
50.000 δρχ. διενεργούνται χωρίς την τήρηση των διαδικασιών αυ¬ 
τού του Κανονισμού. 

Η παραλαβή των προμηθειών αυτών μετά από έλεγχο της ποιό¬ 
τητας, ποσότητας κλπ, ενεργείται από υπάλληλο του ΟΕΕ που ορί¬ 
ζεται με πράξη του Προέδρου του ΟΕΕ». 

«2. Η έγκριση για τη διενέργεια της δαπάνης παρέχεται από 
τον Πρόεδρο ή το εξουσιοδοτημένο όργανο του ΟΕΕ». 

«3. Με Πράξη Προέδρου του ΟΕΕ και μέσα στα όρια των προη¬ 
γουμένων παραγράφων, μπορεί να παρέχεται η δυνατότητα για διε¬ 
νέργεια προμηθειών αντικειμένων μικρής σχετικής αξίας και στα 
Περιφερειακά Γραφεία του ΟΕΕ». 

2. Η απόφαση αυτή να δημοαιευθεί στην Εφημερίδα της Κυβερ- 
νήσεως. 

Αθήνα, 26 Νοεμβρίου 1987 

Ο ΥΠΟΥΡΓΟΣ 

ΓΙΑΝΝΗΣ ΠΟΤΑΚΗΣ 

-«- 

Αριθ. 32994 (4) 

Επέκταση ασφάλισης ανεργίας σ’ όλη τη χώρα. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 11 του Ν. Δ/τος 2961/1954 «Περί 
συστάσεως Οργανισμού Απασχολήσεως και Ασφαλίσεως Ανερ¬ 
γίας». 

2. Τις διατάξεις του Ν.Δ. 212/69 «Περί Οργανώσεως και Διοι- 
κήσεως του ΟΑΕΔ». 

3. Την αριθμ. 15364/1987 απόφαση του ΔΣ του ΟΑΕΔ (αριθμ. 
συνεδριάσεως 277/24.11.87) που μας υποβλήθηκε με το αριθμ. 
113508/87 έγγραφο του Οργανισμού, αποφασίζουμε: 

Επεκτείνουμε, από το επόμενο μήνα της δημοσίευσης της παρού¬ 
σας απόφασης στην Εφημερίδα της Κυβερνήσεως, την ασφάλιση 
ανεργίας σ’ όλες τις περιοχές της χώρας και για το σύνολο των μι¬ 
σθωτών. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 8 Δεκεμβρίου 1987 

Ο ΥΠΟΥΡΓΟΣ 

Γ. ΓΕΝΝΗΜΑΤΑΣ 
-♦- 

Αριθ. 18805 (5) 

Χορήγηση επιδόματος Χριστουγέννων 1987 - Ν. έτους στους βοη- 

θηματούχους των ΚΑΦ. 

Ο ΓΕΝ. ΓΡΑΜΜ. ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 1 του Ν.Δ 4577/66 «περί 
τροποποιήσεως κια συμπληρώσεως της νομοθεσίας περί κοινωνικής 
ασφαλίσεως και περί ετέρων τινών διατάξεων». 

2. Τις διατάξεις του Ν. 1558/85 «Κυβέρνησης και Κυβερνητικά 
Όργανα». 

3. Την αριθμ. 5245/25.10.50 απόφαση της Νομισματικής Επι¬ 
τροπής όπως έχει τροποποιηθεί. 

4. Την αριθμ. 96944/19.10.87 απόφαση του Υπουργού Εργα¬ 
σίας «Μεταβίβαση αρμοδιοτήτων του Υπουργού Εργασίας και εξου¬ 
σία υπογραφής στους Γενικό Γραμματέα...» (ΦΕΚ 551/Β/ 
20.10.87). 

5. Τις οικονομικές δυνατότητες των ΚΑΦ, αποφασίζουμε: 

1. α. Εγκρίνουμε τη χορήγηση επιδόματος εορτών Χριστουγέν¬ 
νων 1987 Ν. έτους και καθένα από τους βοηθηματούχους των Κε¬ 
φαλαίων Αποζημίωσης Φορτ/των (ΚΑΦ) λιμένων και ξηράς αρμο¬ 
διότητας Υπουργείου Εργασίας, ίσο προς ένα μηνιαίο βοήθημα σε 


όλα τα επιδόματα που αναλογούν σε αυτό. 

β. Για την καταβολή του επιδόματος στους βοηθηματούχους 
υπαλλήλους των ΚΑΦ, τους συνταξιοδοτούμενους από το ΙΚΑ σύμ¬ 
φωνα με τις διατάξεις του Ν.δ. 4277/62, ισχύει η σχετική απόφαση 
του Υπουργού Οικονομικών «περί χορηγήαεως επιδόματος Χριστου¬ 
γέννων στους συνταξιούχους δημοσίους υπαλλήλους». 

γ. Ημερομηνία που θα αρχίσει η καταβολή του επιδόματος ορίζε¬ 
ται η 16.12.1987. 

δ. Το επίδομα αυτό απαλλάσεται από κάθε κράτηση για το Δημό¬ 
σιο και τρίτους, όπως και από κάθε κράτηση για οποιοδήποτε λογα¬ 
ριασμό Κοινωνικής Ασφάλισης, ασφαλιστικών εισφορών, υποκειμέ¬ 
νου μόνο κατά περίπτωση στο φόρο εισοδήματος και το ανάλογο 
χαρτόσημο, εκτός αν από ειδική διάταξη νόμου προβλέπετι απαλ¬ 
λαγή από αυτό. 

Το επίδομα αυτό παρέχεται εφόσον η οικονομική κατάσταση κάθε 
ΚΑΦ το επιτρέπει. Πάντως η μη χορήγηση ολοκλήρου ή μέρους του 
επιδόματος είναι δυνατό μόνο με απόφαση της Διοικούσης Επιτρο¬ 
πής κάθε ΚΑΦ που σύμφωνα με την παρ. 2 του άρθρου 1 του Ν.Δ. 
4577/66 θα εγκριθεί από τον Υπουργό Εργασίας. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 7 Δεκεμβρίου 1987 
Ο Γενικός Γραμματέας 
ΠΕΤΡΟΣ ΜΩΡΑΛΗΣ 

- ♦- 

Αριθ. ΓΙα/2174 (6) 

Χορήγηση εφάπαξ οικονομικού βοηθήματος σε οικογένειες του Νο¬ 
μού Μαγνησίας, που στερήθηκαν τη στέγη τους από τις πλημμύ¬ 
ρες της 4 και 5.11.86. 

ΟΙ ΥΠΟΥΡΓΟΙ 

ΥΓΕΙΑΣ ΠΡΟΝ. & ΚΟΙΝ. ΑΣΦ/ΣΕΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.Δ. 57/73 «περί λήψεως μέτρων κοινωνι¬ 
κής προστασίας των οικονομικώς αδυνάτων και καταργήσεως των 
διεπουσών τον θεσμόν απορίας διατάξεων». 

2. Την αριθ. Δία/οικ. 7826/3.8.73 απόφαση «περί καθορισμού 
προϋποθέσεων και κριτηρίων κατά γενικάς κατηγορίας, ως και της 
διαδικασίας υπαγωγής των δεομένων κοινωνικής προστασίας στα 
εφαρμοζόμενα εκάστοτε προγράμματα προστασίας οικονομικώς 
αδυνάτων». 

3. Την αριθ. Δ1α/102/4.1.74 απόφαση «περί κινήσεως λογα¬ 
ριασμού Πρώτων Κοινωνικών Βοηθειών». 

4. Την αριθ. Γ1α/4405/5.12.83 Υπουργική απόφαση «περί 
διάθεσης πιστώσεων για την περίθαλψη των από το εξωτερικό ομο¬ 
γενών (προσφύγων) και επαναπατριζομένων Ελλήνων, ως και γηγε¬ 
νών που παθαίνουν από θεομηνίες ή άλλα γεγονότα κ.λπ.». 

5. Το έγγραφο ΚΠ 3916/14.10.87 της Δ/νσης Κοιν. Πρόνοιας 
Μαγνησίας με το οποίο προτείνεται η μεταβίβαση πίστωσης για την 
κατ’ εξαίρεση οικονομική ενίσχυση δώδεκα (12) οικογενειών, που 
δεν έχουν μέχρι σήμερα αποκατασταθεί στεγαστικά, μετά από τις 
πλημμύρες της 4 και 5.11.86 που έπληξαν το Νομό Μαγνησίας. 

6. Την αριθμ. 1358/2.10.87 κοινή απόφαση του Πρωθυπουρ¬ 
γού και του Υπουργού Υγείας, Πρόνοιας και Κοιν. Ασφαλίσεων 
«Ανάθεση αρμοδιοτήτων στους Υφυπουργούς Υγείας, Πρόνοιας και 
Κοιν. Ασφαλίσεων». 

7. Την αριθμ. 5341/13.2.87 Κοινή απόφαση του Πρωθυπουρ¬ 
γού και του Υπουργού Οικονομικών «Ανάθεση αρμοδιοτήτων στον 
Υφυπουργό Οικονομικών», αποφασίζουμε: 

1. Εγκρίνουμε την κατ’ εξαίρεση, χορήγηση έκτακτου οικοδομι¬ 
κού βοηθήματος, τετρακοσίων χιλιάδων (400.000) δραχμών πέρα 
του προβλεπομένου από τη σχετική (4) στις παρακάτω οικογένεις 
που πλήγηκαν από τις πλημμύρες της 4 και 5.11.86, λόγω του ότι 
δεν έγινε δυνατή η οριστική στεγαστική τους αποκατάσταση μέχρι 
σήμερα και δεν μπορούν να αντιμετωπίσουν τις άμεσες στεγαστικές 
ανάγκες τους, που έχουν δημιουργηθεί από το γεγονός αυτόο. 
Γεώργιος Ραφτόπουλος άτομα 1 
Ιωάννης Κρητικός άτομα 2 
Αθανάσιος Πριτσάς άτομα 2 
Παύλος Πολίτης άτομα 2 
Απόστολος Πρασινάκης άτομα 3 

Βασίλειος Πρασινάκης άτομα 3 
Δημήτριος Οικονόμου άτομα 3 
Παναγιώτης Πριτσάς άτομα 4 
Δημήτριος Θεμελής άτομα 4 
Γεώργιος Πριτσάς άτομα 4 
Πάντος Πινακάς άτομα 4 
Παναγιώτης Βαλασσάς άτομα 6 

2. Η παραπάνω δαπάνη θα βαρύνει τις Πιστώσεις του Λογαρια¬ 
σμού Πρώτων Κοιν. Βοηθειών, που θα επιχορηγηθεί από το Προϋ¬ 
πολογισμό εξόδων του Υπουργείου Υγείας, Πρόνοιας και Κοινωνι¬ 
κών Ασφαλίσεων, έτους 1987, από τις πιστώσεις του Φ. 300 ΚΑΕ 
2657. 

3. Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 7 Δεκεμβρίου 1987 

οι ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ ΠΡΟΝ. & ΚΟΙΝ. ΑΣΦΑΛΙΣΕΩΝ 

ΣΠ. ΚΑΛΟΥΔΗΖ Σ. ΑΚΡΙΤΑ 

- * - 

Αριθ. 108/2648 (7) 

Αύξηση συντάξεων του Ταμείου Επικουρικής Ασφαλίσεως Εκπρο¬ 
σώπων και υπαλλήλων Εργατικών Επαγγελματικών Οργανώ¬ 
σεων. 

Ο ΥΠΟΥΡΓΟΣ 

ΥΓΕΙΑΣ ΠΡΟΝ. & ΚΟΙΝ. ΑΣΦΑΛΙΣΕΩΝ 


Έχοντας υπόψη: 

1. Τις διατάξεις της παρ. 4 του άρθρου 1 του Ν.Δ. 4577/66 
«περί τροποποιήσεως και συμπληρώσεως της νομοθεσίας περί Κοι¬ 
νωνικής Ασφαλίσεως και περί ετέρων τινών διατάξεων». 

2. Τις διατάξεις των άρθρων 23 παρ. I στοιχεία στ’, 24 παρ. 1 
και παρ. 2 στοιχ. γ', 26 παρ. 1 και 27 παρ. 1 εδ. δ’ του Ν. 1558/ 
1985 (ΦΕΚ 137/Α/1985). 

3. Τις διατάξεις του’Π. Δ/τος 303/1984 (ΦΕΚ 110/Α/ 
1984). 

4. Τις διατάξεις της 1358/5.10.87 κοινής απόφασης του Πρω¬ 
θυπουργού και Υπουργού Υγείας, Πρόνοιας και Κοινωνικών Ασφα¬ 
λίσεων (ΦΕΚ 535/5.10.87, τ.Β). 

5. Τη γνώμη του Δ.Σ. του ΤΕΑΕΥΕΕΟ, που μας υποβλήθηκε με 
το αρ. 7007/9.11.87 έγγραφό του, αποφασίζουμε: 

1. Οι καταβαλλόμενες από το Ταμείο Επικουρικής Ασφαλίσεως 
Υπαλλήλων και Εκπροσώπων Επαγγελματικών Οργανώσεων, συ¬ 
ντάξεις, αυξάνονται από 1ης Αυγούστου 1987 κατά ποσοστό 7%. 

2. Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 4 Δεκεμβρίου 1987 

Ο ΥΦΥΠΟΥΡΓΟΣ 

Ν. ΡΙΖΟΓΙΑΝΝΗΣ 


- ♦- 

Αριθ. 122/2643 (8) 

Αύξηση των συντάξεων που καταβάλλει το Ταμείο Επικουρικής 
Ασφαλίσεως Εργατ/τών Δομικών και Ξυλουργικών Εργασιών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 


Έχοντας υπόψη: 

1. Τις διατάξεις της παρ. 4 του άρθρου 1 του Ν.Δ/τος 4577/ 
1966 «περί τροποποιήσεως και συμπληρώσεως της νομοθεσίας περί 
Κοινωνικής Ασφαλίσεως και περί ετέρων τινών διατάξεων». 

2. Τις διατάξεις των άρθρων 23 παρ. 1 εδ. στ' 24 παρ. 1 και παρ. 
2 εδ. γ', 26 παρ. 1 και 27 παρ. 1 εδ. δ' του Ν. 1558/1985 (ΦΕΚ 
137/Α/1985). 

3. Τις διατάξεις του Π.Δ/τος 303/1984 (ΦΕΚ 110/Α/ 
1984). 

4. Τις διατάξεις της 1358/5.10.87 κοινής απόφασης του Πρω¬ 
θυπουργού και Υπουργού Υγείας, Πρόνοιας και Κοινωνικών Ασφα¬ 
λίσεων (ΦΕΚ 535/5.10.87 τ.Β'). 

5. Την απόφαση του Διοικητικού Συμβουλίου του Ταμείου Επι¬ 
κουρικής Ασφαλίσεως Εργατ/τών Δομικών και Ξυλουργικών Εργα¬ 
σιών, που λήφθηκε στην αρ. 2989/19.10.87 συνεδρίασή του, απο¬ 


φασίζουμε: 

Αυξάνεται από 1ης Ιανουάριου 1988, οι συντάξεις που καταβάλ¬ 
λει το Ταμείο Επικουρικής Ασφαλίσεως Εργατοτεχνιτών Δομικών 
και Ξυλουργικών Εργασιών, κατά ποσοστό 8%. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 4 Δεκεμβρίου 1987 

Ο ΥΦΥΠΟΥΡΓΟΣ 

Ν. ΡΙΖΟΓΙΑΝΝΗΣ 
-♦- 

Αριθ. Β3/4380 ' (9) 

Σίτιση φοιτητών Α.Ε.Ι. 

Ο ΥΠΟΥΡΓΟΣ 

ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρ. 49 παρ. 1 εδ. δ’ του Ν. 1404/83 «για 
τη δομή και τη λειτουργία των ΤΕΙ». 

2. Τις διατάξεις του άρθρ. 6 παρ. 3 και 4 και του άρθρ. 11 του 
Π.Δ. 387/83 «λειτουργία, οργάνωση και διοίκηση φοιτητικών λε¬ 
σχών κ.λπ». 

3. Την ανάγκη εκ νέου ρύθμισης του θέματος της σίτισης των φοι¬ 
τητών Α.Ε.Ι. μέχρι την ολοκλήρωση της οργάνωσης και λειτουρ¬ 
γίας των εστιατορίων των φοιτητικών λεσχών. 

4. Την Η/5822/24.9.87 (ΦΕΚ 528/Β/87) κοινή απόφαση 
του Πρωθυπουργού και του Υπουργού Εθνικής Παιδείας και Θρ/ 
των για αρμοδιότητες Υφυπουργών ΥΠΕΠΘ, αποφασίζουμε: 

Από το ακαδημαϊκό έτος 1987-1988 η σίτιση των φοιτητών 
Α.Ε.Ι. θα γίνεται με την επίδειξη της ταυτότητας (κάρτας) σίτισης, 
όπως αυτή ορίζεται και περιγράφεται στις διατάξεις του άρθρ. 6 παρ. 
3 και 4 και του άρθρ. 11 του Π.Δ. 387/83 και στις διατάξεις του 
άρθρ. 3 παρ. 5 του Π.Δ. 494/85. Η ταυτότητα (κάρτα) σίτισης θα 
χορηγείται στους δικαιούχους από τη Γραμματεία του Τμήματος 
στο οποίο φοιτούν. 

Μέχρι την ολοκλήρωση της οργάνωσης και της λειτουργίας των 
εστιατορίων των φοιτητικών λεσχών, η σίτιση των φοιτητών κατά 
τα ανωτέρω μπορεί να παρέχεται σε άλλους κατάλληλους χώρους 
και μπορεί να ανατίθεται τόσο σε ιδιώτες όσο και σε φορείς του δημό¬ 
σιου τομέα, με τους οποίους το αντίστοιχο Α.Ε.Ι. συνάπτει σχετικές 
συμβάσεις με τις προβλεπόμενες νόμιμες διαδικασίες. 

Κατ’ εξαίρεση και μόνο για το ακαδημαϊκό έτος 1987-1988, εί¬ 
ναι δυνατό να συνεχιστεί η σίτιση των φοιτητών με το προβλεπόμενο 
στην προηγούμενη υπ’ αριθμ. Β3/5054/2.8.84 υπουργική από¬ 
φαση σύστημα του δελτίου (κουπονιού) σίτισης, εάν λόγω ανειλημμέ¬ 
νων υποχρεώσεων των ΑΕΙ προς τους συμβεβλημέπνους εστιάτορες 
δεν είναι δυνατή η άμεση εφαρμογή του συστήματος της ταυτότητας 
(κάρτας) σίτισης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 8 Δεκεμβρίου 1987 

Ο ΥΦΥΠΟΥΡΓΟΣ 

ΓΙΑΝΝΗΣ ΚΩΝΣΤΑΝΤΙΝΙΔΗΣ 
-♦- 

Αριθ. Φ680/19797 (10) 

Διαπίστωση ανάγκης φύλαξης των Μουσείων και Αρχαιολογικών 

Χώρων του Κράτους και έγκριση πρόσληψης και απασχόλησης 

του απαραίτητου προσωπικού. 

Η ΥΠΟΥΡΓΟΣ 
ΠΟΛΙΤΙΣΜΟΥ 

Έχοντας υπόψη: 

1. Το Ν. 993/79 «Περί του επί συμβάσει εργασίας ιδιωτικού δι¬ 
καίου προσωπικού του Δημοσίου κ.λπ. (Κεφ. Β'). 

2. Το Ν. 1476/84 (άρθρο 9) «Περί διορισμού σε μόνιμες θέσεις 
του προσωπικού με σχέση εργασίας ιδιωτικού δικαίου του Δημοσίου 
των ΝΠΔΔ των Ο.Τ.Α. και άλλες διατάξεις. 

3. Την αριθ. Ρ5/114/740/15.1.80 σχετική εγκύκλιο του 
Υπουργείου Προεδρίας της Κυβέρνησης. 

4. Την αριθ. 749/10.11.87 απόφαση του Υπουργού Προεδρίας 
της Κυβέρνησης, με την οποία εγκρίθηκε η πρόσληψη προσωπικού 

για τη φύλαξη Αρχαιολογικών Χώρων και Μουσείων, αποφασί¬ 
ζουμε: 

1. Διαπιστώνουμε την απρόβλεπτη και επείγουσα ανάγκη πληρέ- 
στερης φύλαξης των Μουσείων και Αρχαιολογικών Χώρων του 
Κράτους και εγκρίνουμε την πρόσληψη δέκα (10) Φυλάκων Αρχαιο¬ 
τήτων με σχέση εργασίας ιδιωτικού δικαίου ορισμένου χρόνου σύμ¬ 
φωνα με τις διατάξεις του Ν. 993/79 Κεφ. Β για χρονικό διάστημα 
οκτώ (8) μηνών από 1 Οκτωβρίου 1987 καθόσον οι συγκεκριμένες 
αυτές ανάγκες δεν μπορούν να καλυφθούν από το υφιστάμενο φυλα- 
κτικό προσωπικό των Μουσείων και Αρχ/κών Χώρων ή με από¬ 
σπαση προσωπικού από άλλες Δημόσιες Υπηρεσίες. 

2. Η απασχόληση του προσωπικού αυτού σε εργασίες άσχετες 
από εκείνες για τις οποίες προσλήφθηκαν απαγορεύεται. 

3. Μετά τη λήξη του χρόνου απασχόλησης, το ανωτέρω φυλα- 
κτικό προσωπικό απολύεται αυτοδίκαια, χωρίς καμία αποζημίωση 
από την αιτία αυτή και χωρίς άλλη ειδοποίηση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 9 Νοεμβρίου 1987 

Η ΥΠΟΥΡΓΟΣ 

ΜΕΛΙΝΑ ΜΕΡΚΟΥΡΗ 
-+- 

Αριθ. Α. 40650 (11) 

Σύσταση ίδιου νομικού προσώπου στο Δήμο Καλαβρύτων με το 
όνομα ΚΑΠΗ Καλαβρύτων. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του άρθρου 137 του Ν. 1065/80, όπως τροπο¬ 
ποιήθηκε με τα άρθρα 21 του Ν. 1270/1982 και 68 του Ν. 1416/ 
84. 

2. Το Γ3/2876/28.8.1986 έγγραφο του Υπουργείου Υγείας, 
Πρόνοιας και Κοινωνικών Ασφαλίσεων, η οποία δημοσιεύθηκε στο 
589/18.9.86 ΦΕΚ (τεύχος Δεύτερο). 

3. Την 186/87 απόφαση του Δημοτικού Συμβουλίου Καλαβρύ¬ 
των, με την οποία αυτό αποφάσισε την ίδρυση και λειτουργία στο 
Δήμο καλαβρύτων Κέντρου Ανοικτής Προστασίας Ηλικιωμένων 
(ΚΑΠΗ). 

4. Την 271/87 συμπληρωματική απόφαση του Δημοτικού Συμ¬ 
βουλίου του Δήμου Καλαβρύτων με την οποία αυτό αποφάσισε από 
πόσα άτομα θα αποτελείται το Διοικητικό Συμβούλιο του ΚΑΠΗ και 
τον τρόπο ορισμού της. 

5. Την αριθμ. 312/87 συμπληρωματική απόφαση του Δημοτι¬ 
κού Συμβουλίου Καλαβρύτων με την οποία τροποποιεί τις 186/87 
και 271/87 προηγούμενες αποφάσεις του Δημοτικού Συμβουλίου 
περί σύστασης ΝΠΔΔ με ονομασία «ΚΑΠΗ Δήμου Καλαβρύ¬ 
των». 

6. Το 331/83 Προεδρικό Διάταγμα «μεταβίβαση αρμοδιοτήτων 
του Υπουργείου Εσωτερικών στους Νομάρχες» από το οποίο προκύ¬ 
πτει και η μεταβίβαση αρμοδιότητας «σύσταση νομικού προσώπου», 
αποφασίζουμε: 

1. Συστήνουμε ίδιο νομικό πρόσωπο με το όνομα «Κ.Α.Π.Η» Δή¬ 
μου Καλαβρύτων/ 

2. Σκοπός του νομικού προσώπου είναι: Η παροχή Ιατροκοινωνι- 
κής προστασίας στα ηλικιωμένα άτομα της περιοχής του Δήμου Κα¬ 
λαβρύτων, ώστε να παραμένουν στην οικογένεια και στο Δήμο. Το 
Κέντρο θα χρησιμοποιηθεί και για την εκπαίδευση Επισκεπτριών 
Αδελφών Νοσοκόμων, Κοινωνικών Λειτουργών και Εθελοντών. 

3. Παρεχόμενη προστασία: Στα προστατευόμενα από το Κέντρο 
άτομα παρέχεται δωρεάν ιατρική περίθαλψη από ιατρούς του Κέ¬ 
ντρου φυσιοθεραπευτική αγωγή, εργοθεραπεία, κοινωνική εργα¬ 
σία, μέριμνα για νοσοκομειακή περίθαλψη, βοήθεια στο σπίτι, οργα¬ 
νωμένη ψυχαγωγία, καθώς και κάθε είδους εξυπηρέτηση. Επίσης 
υλική και ηθική βοήθεια που θα τους τονώσει σωματικά και ψυχικά. 

4. Προϋποθέσεις Προστασίας: Στο ΚΑΠΗ γράφονται μέλη της 
περιοχής που έχουν συμπληρώσει το 60ό έτος της ηλικίας τους, κα¬ 
θώς και άλλα άτομα νεώτερα που έχουν ανάγκη προστασίας έναντι 
συμβολικής χρηματικής συνδρομής που καθορίζεται από το Δ.Σ. του 
ΚΑΠΗ. 

5. Πόροι: α) Από την ετήσια επιχορήγηση του Δήμου εκ δρχ. 
εκατό χιλιάδων τουλάχιστον β) κάθε φύσης εισφορές δωρεές, κληρο¬ 


νομιές και κληροδοσίες γ) εισπράξεις από το αντίτιμο πραγμάτων ή 
υπηρεσιών που τα παρέχει δ) πρόσοδοι από δική του περιουσία και ε) 
κάθε άλλη επιχορήγηση ή παροχή κράτους ή νόμιμη πρόσοδος. 

6. Το Νομικό Πρόσωπο διοικείται από επταμελές συμβούλιο με 
ισάριθμα αναπληρωματικά μέλη, που αποτελείται από τους: 

α. Δήμαρχο Καλαβρύτων ή Αντιδήμαρχο ως Πρόεδρο, 
β. Ένα Δημοτικό Σύμβουλο που ορίζεται με απόφαση του Δημοτ. 
Συμβουλίου. 

γ. Ένα αιρετό μέλος του ΚΑΠΗ που εκλέγεται ανάμεσα στα μέλη 
του από αυτά. 

δ. Έναν Κοινωνικό Λειτουργό, υπάλληλο του Υπουργείου 
Υγείας, Πρόνοιας που ορίζεται από το Υπουργείο. 

ε. Ένα Δημότη που προτείνει ο Δήμαρχος, ανάμεσα σε πρόσωπα 
τα οποία ασχολούνται με τα ανθρωπιστικά επαγγέλματα και ορίζε¬ 
ται με απόφαση του Δημοτικού Συμβουλίου. 

στ. Έναν αιρετό εκπρόσωπο των εργαζομένων στο ΚΑΠΗ. 
ζ. Έναν εκπρόσωπο των τοπικών Συλλόγων των Συνταξιού- 
χων. 

Από τα μέλη του Διοικητικού Συμβουλίου, εκλέγονται στην αρχή 
κάθε Δημοτικής περιόδου, ο Αντιπρόεδρος και ο Γραμματέας αυτού. 

Τα μέλη του Διοικητικού Συμβουλίου αποτελούνται από κατοί¬ 
κους του Δήμου με εξαίρεση την Κοινωνική Λειτουργό. 

7. Το νομικό πρόσωπο εκπροσωπείται στα Δικαστήρια και σε 
κάθε αρχή από τον Πρόεδρο και όταν αυτός απουσιάζει ή κωλύεται 
από τον Αντιπρόεδρο. 

8. Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Πάτρα, 18 Νοεμβρίου 1987 
Ο Νομάρχης 

ΔΗΜΗΤΡΗΣ ΠΑΝΤΑΖΗΣ 

-♦- 

Αριθ. 27271/1987 (12) 

Τροποποίηση και συμπλήρωση μερικών διατάξεων των άρθρων 1 
και 2 της απόφασης αριθμ. 22867/1973 της Ολομέλειας του 
Ελεγκτικού Συνεδρίου, «περί κανονισμού του τύπου των ετησίων 
λογαριασμών των Προξενικών υπολόγων και των επισυναπτέων 
δικαιολογητικών». 

ΤΟ ΕΛΕΓΚΤΙΚΟ ΣΥΝΕΔΡΙΟ 
ΟΛΟΜΕΛΕΙΑ 

Αποτελούμενο από τους: Νικ. Θέμελη, Πρόεδρο, Ευάγγ. Καλλί¬ 
τση, Νικ. Παπαγιαννίδη, Αντιπροέδρους, Ιωάν. Καρατζά, Αναστ. 
Γκόνη, Νικήτ. Νικητάκη, Νικ. Κόντο, Αχ. Γκατσόπουλο, Δημ. Μα- 
τσιώτα, Ιωάν. Ντελάκη, Στυλ. Χριστονάκη, Απόστ. Μπότσο, Χαρ. 
Ψυρρή, Κων. Παπαδόπουλο και Πέτρ. Δημητρακόπουλο, Συμβού¬ 
λους, με την παρουσία του Γενικού Επιτρόπου της Επικράτειας, 
Πλουτ. Καρρά και του Γραμματέα αυτού Λέων. Γιάτση. 

Συνεδρίασε στο Κατάστημά του στις 11 Νοεμβρίου 1987 και 
ΑΦΟΥ ΕΛΑΒΕ ΥΠΟΨΗ 

1. Την παράγρ. 9 του άρθρου 25 του Οργανισμού του Ελεγκτικού 
Συνεδρίου (Π.Δ. 774/1980 - ΦΕΚ 189 Α'). 

2. Την παράγρ. 8 του άρθρου 7 του Ν.Δ. 1265/1972, σε συν¬ 
δυασμό με την παράγρ. 3 του άρθρου 150 του Π.Δ/τος 1225/ 
1981 «περί εκτελέσεως των περί Ελεγκτικού Συνεδρίου διατάξεων 
(ΦΕΚ 304 Α'). 

3. Την ανάγκη εμφανίσεως ως αυτοτελούς διαχειρίσεως του εσό¬ 
δου εκ ποσοστού 2% του Α.Ν. 553/1937. 

4. Την 15179/12.6.1987 πρόταση της οικείας Δ/νσεως του 
Ελεγκτικού Συνεδρίου. 

5. Τα Πρακτικά της 30ης Γεν. Συνεδριάσεως της 11.11.1987 
της Ολομέλειας, τροποποιούμε την 22867/1973 απόφαση, ως 
εξής: 

Άρθρο 1 


Λογαριασμοί υπολόγων Έμμισθων Προξενικών Αρχών 

Α. 

Β. 



Ε. Χρήματική Διαχείριση 
α) Στη Χρέωση 








7 544 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


1. Το υπόλοιπο της 31 Δεκεμβρίου του προηγούμενου οικονομι¬ 
κού έτους, ή σε περίπτωση έναρξης της διαχείρισης κατά τη διαχεί¬ 
ριση του οικον. έτους, το υπόλοιπο που παραλήφθηκε κατά τη γενό- 
μενη παράδοση και παραλαβή της διαχείρισης μεταξύ υπολόγων. Σε 
ιδιαίτερη στήλη να αναγράφεται το αδιάθετο υπόλοιπο του λογαρια¬ 
σμού (εσόδου) του ποσοστού 2% του Α.Ν. 553/1937. 

2. 

3 . 

4 . 

5 .. 

6 . 

7. Οι εισπράξεις ποσοστού 2 % Α.Ν. 553/37 που είναι κατατε¬ 
θειμένες στον έντοκο τραπεζικό λογαριασμό (κατά προτίμηση Ελλη¬ 
νικής Τραπέζης της έδρας του Προξενείου). 

8 . 

β) Στην Πίστωση 

2 . 

3. 

4. Το υπόλοιπο κατά τη λήξη της διαχείρισης του υπολόγου και 
(χωριστά) το αδιάθετο υπόλοιπο του ποσοστού 2%, που μεταφέρο- 
νται στη νέα χρήση. 

5. 

Δικαιολογητικά 

1. Το γραμμάτιο είσπραξης του υπολοίπου που μεταφέρεται από 
το προηγούμενο οικονομικό έτος, στο οποίο θα αναγράφεται χωρι¬ 
στά το υπόλοιπο ποσοστού 2% του Α.Ν. 553/1937. 

2. Κατάσταση η οποία θα εμφανίζει τα εκδοθέντα γραμμάτια κατ’ 
αύξοντα αριθμό και ποσό για την εισαγωγή στη χρηματική διαχεί¬ 
ριση κατά μήνα των εισπράξεων α) από προξενικά τέλη και δικαιώ¬ 
ματα με επίθεση ενσήμου, χωρίς επίθεση ενσήμου και από τη διά¬ 
θεση διαβατηρίων καθώς και β) των εισπράξεων του ποσοστού 2 %. 



5. Κατάσταση η οποία θα εμφανίζει τις δαπάνες που πραγματο¬ 
ποίησε ο υπόλογος αναλυτικά για κάθε είδος, ποσό και ημερομηνία 
πληρωμής με συμψηφισμό από τις προξενικές εισπράξεις, αρμόδια 
θεωρημένη, όπως επίσης και κατάσταση (ιδιαίτερη) που θα περιλαμ¬ 
βάνει τις δαπάνες του ποσοστού 2 %. 

6 . 

7. Φωτοτυπικά αντίγραφα των γραμματίων είσπραξης της Τρά¬ 
πεζας από τα οποία να προκύπτουν τα ποσά που κατατέθηκαν για 
την έκδοση των επιταγών στο Ταμείο Πληρωμών Αθηνών, καθώς 
και φωτοτυπικό αντίγραφο του ΕΧΤΒΑΐΤ της Τράπεζας από το 
οποίο να προκύπτει η κατάθεση των εισπράξεων του ποσοστού 2 % 
και η χρεωπίστωση του λογαριασμού, εφόσον δεν εκδίδεται 
ΕΧΤΚΑΙΤ από την Τράπεζα θα επισυνάπτεται έγγραφο αυτής περί 
του χρηματικού υπολοίπου, το οποίο θα πρέπει να συμφωνεί με το 
εξαγόμενο από τα στοιχεία χρεωπιστώσεως του λογαριασμού του 
ποσοστού 2 %. 

8 . 

Ομοίως πρέπει να συνυποβάλλονται με τους λογαριασμούς: 

1. 

2. 

3. 

4. Τα βιβλία (στελέχη) των γραμματίων εισπράξεως στα οποία 
(γραμμάτια) θα καταχωρούνται οι εισπράξεις του ποσοστού 2 % χω¬ 
ριστά από τις λοιπές εισπράξεις. 

5 . 

6 ... 

Στ.κ.λπ. 

Άρθρο 2. 

Λογαριασμοί υπολόγων Άμισθων Προξενικών Αρχών. 

Α.Γ. 

1. 

2 . 

Β Χρηματική Διαχείριση 
α) Στη Χρέωση: 

1. Το τυχόν υπόλοιπο της 31 Δεκεμβρίου του προηγούμενου οι¬ 
κονομικού έτους ή σε περίπτωση έναρξης της διαχείρισης κατά τη 
διάρκεια του οικονομικού έτους, το υπόλοιπο που παραλήφθηκε 


κατά τη γενόμενη παράδοση και παραλαβή της διαχείρισης μεταξύ 
των υπολόγων. Σε ιδιαίτερη στήλη να αναγράφεται το αδιάθετο υπό¬ 
λοιπο του λογαριασμού (εσόδου) του ποσοστού 2 % του Α.Ν. 553/ 
1937. 

2. 

3. 

4. Οι εισπράξεις ποσοστού 2 % Α.Ν. 553/1937 που είναι κατα¬ 
τεθειμένες στον . έντοκο τραπεζικό λογαριασμό (κατά προτί¬ 

μηση Ελληνικής Τράπεζας της έδρας του Προξενείου). 

5 . 

β) Στην πίστωση 

1... 

2 . 

3 . 

4 . 

5. Το υπόλοιπο που τυχόν παρέμεινε ή το υπόλοιπο που παραδό¬ 
θηκε στο διάδοχο υπόλογο κατά την παράδοση της διαχείρισης κα¬ 
θώς επίσης (χωριστά) το αδιάθετο υπόλοιπο του ποσοστού 2 % το 
μεταφερόμενο στη νέα χρήση. 

6 . 

7. 

Δικαιολογητικά 

1. Κατάσταση η οποία θα εμφανίζει τα εμβασθέντα ποσά στο 
Δημόσιο Ταμείο με επιταγές η οποία θα συνοδεύεται από φωτοτυ¬ 
πικά αντίγραφα των γραμματίων είσπραξης της Τράπεζας, από τα 
οποία να προκύπτουν τα ποσά που κατατέθηκαν για την έκδοση των 
επιταγών στο Ταμείο Πληρωμών Αθηνών, καθώς και από φωτοτυ¬ 
πικά αντίγραφα των επιταγών. 

2 . 

3. Κατάσταση η οποία θα εμφανίζει τα διατεθέντα ποσά από το 
ποσοστό 2 % Α.Ν. 553/1937 θεωρημένη αρμοδίως από την πιο 
πάνω Διεύθυνση του Υπουργείου Εξωτερικών και στην οποία να 
αναγράφονται οι αριθμοί των εγγράφων με τα οποία υποβλήθηκαν 
τα δικαιολογητικά για την έκδοση συμψηφιστικών ενταλμάτων, κα¬ 
θώς και φωτοτυπικό αντίγραφο του ΕΧΤΚΑΙΤ της Τράπεζας από το 
οποίο να προκύπτει η κατάθεση των εισπράξεων του ποσοστού 2 % 
και η χρεωπίστωσή του. 

Εφόσον για την κίνηση του ποσοστού 2 % δεν εκδίδεται 
ΕΧΤΚΑΙΤ από την Τράπεζα, θα επισυνάπτεται έγγραφο αυτής περί 
του υπολοίπου, το οποίο (υπόλοιπο) θα συμφωνεί με το εξαγόμενο 
από τα στοιχεία. 

4 . 

5 . 

Άρθρο 3. 


Προστίθεται άρθρο 4 που έχει ως εξής: 

Άρθρο 4. 

1. Οι υπόλογοι των έμμισθων και άμισθων Προξενείων θα επισυ¬ 
νάπτουν στα υποβαλλόμενα δικαιολογητικά τους, αντίγραφο αναφο¬ 
ράς που θα υποβάλλουν την 31η Δεκεμβρίου εκάστου έτους στο 
Υπουργείο Εξωτερικών μετά της συναπτόμενης σ’ αυτή αναλυτικής 
καταστάσεως εισπράξεων και πληρωμών του εσόδου εκ του προσθέ¬ 
του τέλους 2 % του Α.Ν. 553/1937 (προκειμένου το Υπουργείο να 
κρίνει περί της αποδόσεως ή μη στο Δημόσιο Ταμείο του υπολοίπου 
του λογαριασμού αυτού κατά την ως άνω ημερομηνία ή βραδύτε- 
ρον). 

2. Η παρούσα να δημοσιευθεί στην Εφημερίδα της Κυβερνήσεως 
και θα ισχύει για τους λογαριασμούς οικον. έτους 1988 και εντεύ¬ 
θεν. 

Ο Πρόεδρος Ο Γραμματέας 

ΝΙΚ. ΘΕΜΕΛΗΣ ΛΕΩΝ. ΓΙΑΤΣΗΣ 

Αρ ιθ. 10804 (13) 

Τροποποίηση και συμπλήρωση του Κανονισμού Ασφαλίσεως Προ¬ 
σωπικού της Δημόσιας Επιχείρησης Ηλεκτρισμού. 

ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ 

Το Διοικητικό Συμβούλιο της Δημόσιας Επιχείρησης Ηλεκτρι¬ 
σμού, με την απόφασή του αριθ. 294/23.11.87 πουλήφθηκε βάσει 
της διάταξης του άρθρου 31 του Νόμου 4491/66 και μετά από 
πρόταση του Γενικού Διευθυντή της ΔΕΗ, ενέκρινε την τροποποίηση 
και συμπλήρωση των διατάξεων του Κανονισμού Ασφάλισης Προ¬ 
σωπικού ΔΕΗ ως ακολούθως: 

«1. Το δεύτερο εδάφιο της παραγράφου 3 του άρθρου 9 τροπο¬ 
ποιείται και συμπληρώνεται ως εξής: 

Η ύπαρξη γιατρών συμβεβλημένων με την Τπηρεσία Ασφάλισης 
δεν υποχρεώνει τους δικαιούχους να επιλέγουν θεράποντα γιατρό 
μεταξύ των γιατρών αυτών. 

Για τις επισκέψεις σε συμβεβλημένους γιατρούς μπορεί να εφαρ¬ 
μόζεται σύστημα δελτίων ιατρικών επισκέψεων, η οργάνωση και οι 
λεπτομέρειες του οποίου θα καθορίζονται με απόφαση του Γενικού 
Διευθυντή ή των υπ’ αυτού εξουσιοδοτημένων Υπηρεσιακών Οργά¬ 
νων. 

2. Στην παράγραφο 3 του άρθρου 9 προστίθεται εδάφιο μεταξύ 
των 3ου και 4ου εδαφίων ως εξής: 

Ο έλεγχος αυτός προκειμένου περί συμβεβλημένων γιατρών θα 
πραγματοποιείται εκ των υστέρων κατά την υποβολή των δικαιολο- 
γητικών από τον συμβεβλημένο γιατρό και πριν από την καταβολή 
σ’ αυτόν της αντίστοιχης συγκεντρωτικής αμοιβής του. 

Σε περίπτωση διαφωνίας μεταξύ του θεράποντα συμβεβλημένου 
γιατρού και του ελεγκτή γιατρού της Υπηρεσίας αποφαίνεται η Δευ¬ 
τεροβάθμια Υγειονομική Επιτροπή. 

3. Στην παράγραφο 4 του άρθρου 9 προστίθεται εδάφιο μεταξύ 
των 4ου και 5ου εδαφίων ως εξής: 


Δεν απαιτείται προέγκριση ελεγκτή γιατρού για την εκτέλεση συ¬ 
νταγής στην περίπτωση που η αξία αυτής δεν υπερβαίνει ορισμένο 
ποσό, καθοριζόμενο από το Διοικητικό Συμβούλιο της ΔΕΗ μετά 
από πρόταση του Συμβουλίου Ασφάλισης. 

4. Η περίπτωση «β. Φάρμακα» της παραγράφου 3 του άρθρου 15 
τροποποιείται και συμπληρώνεται ως εξής: 

«β. Φάρμακα» 

Τιμολόγιο του Φαρμακείου συνοδευόμενο από την αντίστοιχη συ¬ 
νταγή εγκεκριμένη από τον ελεγκτή γιατρό της Διεύθυνσης Ασφάλι¬ 
σης, όπου (κατά τις διατάξεις της παραγράφους 4 του άρθρου 9 του 
ΚΑΠ) απαιτείται τέτοια έγκριση. 

5. Στο τέλος της παραγράφου «γ. εις τα Φαρμακεία» της παρα¬ 
γράφου 4 του άρθρου 15 και μετά τη φράση «... εγκεκριμένων υπό 
των αρμοδίων γιατρών της Υπηρεσίας Ασφάλισης» προστίθεται η 
φράση «όπου απατεϊται τέτοια έγκριση». 

6. Στο τέλος της παραγράφου 4 του άρθρου 13 προστίθεται περί¬ 
πτωση με στοιχεία δ. ως εξής: 

«δ. στους ιατρούς» 

Μόνο στην περίπτωση που έχουν συμβληθεί με τη Διεύθυνση 
Ασφάλισης Προσωπικού ΔΕΗ και εφόσον προσκομίσουν τα ακό¬ 
λουθα δικαιολογητικά: 

- Συγκεντρωτικό τιμολόγιο 

- Ονομαστική κατάσταση των δικαιούχων ασφαλισμένων στην 
οποία θα αναγράφονται το είδος της ιατρικής επίσκεψης (στο ιατρείο 
ή στο σπίτι του ασφαλισμένου), το αντίτιμο των ιατρικών επισκέ¬ 
ψεων, καθώς και το είδος της ασθένειας αυτών. 

- Αντίστοιχα δελτία ιατρικών επισκέψεων. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 9 Δεκεμβρίου 1987 
Ο Πρόεδρος & Γενικός Διευθυντής 
Γ. ΜΠΙΡΔΙΜΗΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





